midlertidig eller permanent genhusning?
<p><strong>midlertidig genhusning</strong></p><p>spørgsmålet om midlertidig genhusning bliver som oftest relevant, når der er tale om en ombygning, renovering eller istandsættelse af <em>lejemålet,</em> der tager mindre end 12 måneder. erstatningsboligen, som udlejer henviser dig til, skal som udgangspunkt være beliggende i samme kommune, som dit oprindelige lejemål. den midlertidige erstatningsbolig kan være en lignende lejlighed, men også et ophold på hotel kan anvises. du skal i forbindelse med genhusningen stadig betale samme husleje, som du tidligere har gjort. er lejen for erstatningsboligen lavere end lejen i den hidtidige bolig, skal udlejer tilbagebetale differencen. hvis ombygningen, renoveringen eller istandsættelsen tager længere end 12 måneder, har du ret til genhusning efter ovenstående regler om permanent genhusning.</p><h4><strong>permanent genhusning</strong></h4><p>permanent genhusning gør sig navnlig gældende, når din bolig er en del af en ejendom, som skal rives ned.</p><p>skal lejemålet nedrives, så giver almenlejeloven dig ret til genhusning. hvis udlejer har besluttet, at genhusningen skal være permanent, skal udlejer opsige dig som lejer. herefter skal udlejer uden unødigt ophold tilbyde dig en erstatningsbolig. boligen skal have en passende størrelse, beliggenhed, kvalitet og passende udstyr. boligen er af passende størrelse, når den samme antal værelser i henhold til husstanden eller ét værelse mere end den tidligere lejlighed.</p><p>udlejer skal hertil tilbyde at dække dine rimelige og dokumenterede flytteudgifter i forbindelse med flytningen.</p>